Sovjetska Socijalistička Republika Tavrida
<s>Sovjetska Socijalistička Republika Tavrida () je bila kratkotrajna sovjetska republika koja je postojala na Krimu u proljeće 1918. godine za vrijeme Prvog svjetskog rata, odnosno na početku ruskog građanskog rata.</s><s>Nastala je nekoliko mjeseci nakon Oktobarske revolucije koja je stanovništvo Krima podijelilo na pristaše i protivnike novog boljševičkog režima.</s><s>Među potonjima su se našli vođe Krimskih Tatara, koji su u jesen 1917. proglasili nezavisnu Krimsku Narodnu Republiku.</s><s>Revolucija je, međutim, uživala podršku među mornarima Crnomorske flote u Sevastopolju koji su u januaru 1918. porazili trupe novoproglašene države.</s><s>Vlast nad Krimu je tada bila organizirana u tzv. revolucionarne komitete.</s><s>19. marta 1918. je proglašena nova država, i formirana vlada u kojoj su osim boljševika sjedili i predstavnici lijevih esera.</s><s>Novi entitet je, međutim, brzo došao u sukob sa Ukrajinskom Narodnom Republikom čije su trupe, uz pomoć Nijemaca brzo poduzele ofanzivu na Krim.</s><s>Pod njihovim pristiskom, kao i ustankom Krimskih Tatara, vlast SSR Tavride se brzo raspala.</s><s>Jedan od vođa SSR Tavride, Anton Slucki, je uhvaćen i strijeljan.</s><s>Nijemci su, pak, na Krimu kao novi režim uspostavili tzv. Krimsku pokrajinsku vladu koja će se održati do početka 1919. godine.</s>

<s>Historija Ukrajine
Historija Rusije</s>

